117. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 215811/3498 της 15/30 Ιουν. 1978 (ΦΕΚ Β΄ 583) Περί τρόπου εφαρμογής του κοκκώδους εντομοκτόνου ALDICARB. Έχοντας υπόψη: α)Τα άρθρ. 14 και 32 του Νόμ. 721/77 «περί εγκρίσεως κυκλοφορίας και ελέγχου των γεωργικών φαρμάκων, ως και ρυθμίσεως συναφών θεμάτων». β)Τη 280115/6215/5.7.72 απόφαση του Υπουργείου Γεωργίας, με την οποία ανεστάλη η εισαγωγή του γεωργικού φαρμάκου ALDICARB. γ)Τις 308476/7199/ εγκ. 764/26.9.74 και 296917/2707/13.4.76 αποφάσεις του Υπουργείου Γεωργίας, με τις οποίες έχει επιτραπεί η χρήση του γεωργ. φαρμάκου ALDICARB σε καλλιέργειες βάμβακος, σακχαροτεύτλων, καλλωπιστικών και καπνού υπό ορισμένες προϋποθέσεις. δ)Την αριθ. 2 γνωμάτευση του ΑΣΥΓΕΦ κατά την 7η   Συνεδρίασή του στις 25.5.78. ε)Την αριθ. 320598/12.5.78 απόφαση του Υπουργείου Γεωργίας «περί ασκήσεως αρμοδιοτήτων από τους Υφυπουργούς Γεωργίας, αποφασίζουμε: Τροποποιούμε τις 308476/7199 Εγκ. 764/26.9.74 και 296917/2707/13.4.76 αποφάσεις μας, όσον αφορά τον τρόπο εφαρμογής του γεωργ. φαρμάκου ALDICARB κοκκώδους μορφής 10% (ΤΕΜΙΚ 10 G) και ορίζουμε ότι: 1.Η διασπορά του εν λόγω γεωργ. φαρμάκου στις καλλιέργειες που επιτρέπεται η χρήση του θα γίνεται με ειδικούς διανομείς ή με οποιοδήποτε άλλο μέσο που εξασφαλίζει την ομοιόμορφη διανομή του. 2.Οι χρησιμοποιούντες το εν λόγω γεωργικό φάρμακο θα φορούν υποχρεωτικά πλαστικά γάντια και οπωσδήποτε θα αποφεύγουν την επαφή του φαρμάκου αυτού με το γυμνό δέρμα. Η απόφαση αυτή, της οποίας η ισχύς αρχίζει από την υπογραφή της, να δημοσιευθεί στην Εφημερίδα της Κυβερνήσεως. (Μετά τη σελ. 410,656(α)  Σελ. 410,6561 Τεύχος 1453 Σελ. 39 ΄Αμυνα κατά των ασθενειών των φυτών 16.Ε.β.115-117 